Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kutsub Euroopat
nägema Iisraeli partnerina radikaalse islamiga võitlemisel,
selle asemel, et kritiseerida Iisraeli palestiinlaste-poliitikat.
Austria president Fischer,
kes esimese Lääne riigipeana pärast 10 aastat Iraani külastas,
loodab suhete parandamisest mõlemale riigile majanduskasu.
Endine USA asepresident Cheney:
Obama valitsuse lepingul Iraaniga võivad olla katastroofilised tagajärjed.
Peaminister Netanyahu sõitis 2-päevasele visiidile Inglismaale,
et rõhutada Iisraeli julgeolekumuresid seoses radikaalse islamiga
ning Iraani ja suurriikide vahel sõlmitud tuumalepinguga.
Pärast kohtumist Euroopa Nõukogu presidendi Tuskiga Jeruusalemmas
õhutas Netanyahu enne koos naise Sarah'ga lennukisseminekut Euroopat
nägema Iisraeli partnerina radikaalse islamiga võitlemisel,
selle asemel, et kritiseerida Iisraeli palestiinlaste-poliitikat.
Euroopa peaks Iisraeli toetama, mitte sellele survet avaldama
või Iisraeli ründama. Iisrael on ainus tõeline kilp,
mis Euroopal ja Lähis-Idal tõusva radikaalse islami vastu on.
Oleme valmis Euroopa, Aafrika ja teistega koostööd tegema,
et radikaalse islamiga võidelda.
Kuid see nõuab hoiakute muutumist ja see võtab aega,
kuid suudame seda teha.
See on üks põhiteemasid minu kohtumisel David Cameroniga.
Teiseks ei peaks me võitlema radikaalse islamiga
mitte üksnes enda piiridel, vaid ka oma territooriumil.
Naastes korraldan koosoleku, teavitamaks varasemast kohtumisest
vägede loomise ja korrakaitse jõustamise teemal,
miinimumkaristustest,
enesetapupommitajate kodude õhkimisest ja teistest sammudest,
mida kavatseme astuda kõigi vastu, kes meid riigi sees ründavad.
Mul on terrorismi suhtes null-tolerantsi poliitika.
Euroopa tahab hakata märgistama Iisraeli tooteid,
mis on valminud Läänekalda juudi asundustes,
et selgitada nende päritolu "okupeeritud aladelt",
nagu EL seda määratleb.
See on pahandanud juudiriiki,
kelle arvates rakendab Euroopa topeltstandardeid
ja kehtestab sanktsioone tähtsale partnerile.
Pärast Inglismaale jõudmist
hoiatas Netanyahu rahvusvahelist kogukonda
Teherani tõeliste kavatsuste eest,
viidates Iraani ülemjuhi Khamenei kommentaaridele,
kus too kinnitas Iraani kavatsust juudiriik hävitada.
Khamenei ei jäta lepingu toetajatele erilisi illusioone.
Ta tegi selgeks, et USA on suur saatan
ja Iraan kavatseb hävitada Iisraeli.
Seda ei juhtu.
Iisrael on tugev riik ja saab veelgi tugevamaks.
Teherani türanni märkustest võib aga järeldada,
et kõik asjaosalised riigid peavad koostööd tegema,
et peatada Iraani terrorism ja agressioon,
mis lepingu tulemusel üha laieneb.
Ligi 300 meeleavaldajat lippude ja loosungitega "Free Palestine"
protestisid Londoni kesklinnas häälekalt Netanyahu visiidi vastu.
Protest muutus vägivaldseks. Aktivistid kähmlesid politseiga,
kui tormasid Briti peaministri Downing Streeti residentsi juurest
peatänavale.
Ligi 107 000 inimest allkirjastas Inglismaal
Netanyahu vahistamispetitsiooni,
süüdistades teda sõjakuritegudes mullusuvises Gaza sõjas
Gazat kontrolliva Hamasi ja juudiriigi vahel.
Tulin kindlaks tegema, et Netanyahu pole teretulnud
ja oleme rahulolematud,
et meie peaminister tegeleb sellise terroririigiga,
mis pidevalt pommitab Gazat ja Läänekallast,
ja Palestiina maadele asundusi ehitab.
Veidi eemal, julgestatud alal,
lehvitas ca 50 Iisraeli toetajat Iisraeli lippe
ja avaldas toetust juudiriigile.
Mitte nõustumine peaministriga ei muuda mind Inglismaa vastaseks.
See on mu poliitiline vaade.
Netanyahuga mitte nõustumine pole samuti vale,
kuid mitte nõustumine ainsa juudiriigi olemasoluga maailmas
on minu jaoks üle piiri minek.
Seoses Netanyahu vahistamis- petitsiooniga ütles Inglismaa,
et visiteerivatel riigipeadel on puutumatus kohtumenetluste osas
ja nii ei saa Netanyahut vahistada.
Iisraelis lõpetas Eurokomisjoni president Donalt Tusk
oma 2-päevase visiidi regioonis.
Pärast kohtumisi Iisraeli juhtidega
kohtus Tusk Ramallah's ka PO presidendi Abbasiga.
Arutati võimalusi kaua soikus olnud rahukõneluste taastamiseks Iisraeliga,
mis katkesid mullu aprillis.
Nüüd Iraanist -
Austria president Heinz Fischer,
kes esimese Lääne riigipeana pärast 10 aastat Iraani külastas,
ütles Iraani võõrustajatele, et loodab riikidele majanduskasu,
kui suhted Islamivabariigiga paranevad.
Selles mõttes püüame majandussuhteid üles ehitada.
Kalkuleerime selle aasta käibeks
juba umbes 300 miljoni eurot.
Tulevikus loodame kaubandussuhete sujuvat kasvamist
ning tahame tugevdada ka suhteid kultuuri ja teadusuuringute vallas.
See ei tule lihtsalt kasuks
kas ühele või teisele poolele,
vaid on automaatselt kasulik mõlemale.
Fischeri visiit järgneb ajaloolisele lepingule,
mis sõlmiti juulis Iraani ja P5+1 vahel
(USA, Venemaa, Hiina, Prantsusmaa, Inglismaa ja Saksamaa)
Iraani tuumaprogrammi suhtes pärast Genfis peetud kõnelusi.
Endine USA asepresident Dick Cheney hoiatas,
et Obama valitsuse lepingul Iraaniga
võivad olla katastroofilised tagajärjed.
Cheney ütles Washingtonis Ameerika Ettevõtluse Instituudis,
et leping andis Iraanile vahendid tuumarünnaku korraldamiseks
USA ja ülejäänud maailma vastu.
Kongressi hääletusel on tõsised tagajärjed.
Lepingu heakskiitmine ei hoia ära tuuma-Iraani sündi.
Koos tuumaarsenali juurde tee sillutamisega
annab president Obama leping Iraanile raha ja relvad,
millega režiim toetab terrorismi, Lähis-Ida domineerimist
ja Teherani jõupingutusi Iisraeli hävitamisel,
ähvardab araabiariike ega lase USA-l kaitsta oma liitlasi
ja oma huve Pärsia lahel ja kaugemalgi.
Ballistiliste rakettide programmilt piirangute kaotamisega
annab leping Iraanile vahendid tuumarünnakuks USA vastu.
Ma ei tea ajaloost ühtki riiki,
kes oleks nõustunud andma oma hävitamise vahendeid
teise riigi käsutusse, eriti vaenuriigi käsutusse.
President Obama palub Kongressilt midagi unikaalset -
ajalooliselt ja ohtlikult unikaalset.
Tagajärjed võivad olla katastroofilised.
Endise USA asepresidendi hoiatus kõlas 17. septembri hääletuse eel,
kus USA seadusandjad otsustavad Iraani tuumalepingu heakskiitmise üle.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri